2014 թվականի հունվարի 13-ի նույն հարցազրույցում, հակադարձելով այն ժամանակվա վարչապետ Տիգրան Սարգսյանին, Քոչարյանը աներկբա հայտարարաեց, որ "կառավարության ներկայացրած աղյուսակների տվյալները հեռու են հիփոթեքի իրական ծավալներից և պայմաններից: Այդ թվերի զգալի բաժինը կազմում են անշարժ գույքի վերաձևակերպված ժամկետանց գրավային պարտավորությունները: Այսպիսի "թղթաբանական հիփոթեքը" որևէ ձևով չի խթանում իրական շինարարությունը": Այս պնդումը իրականություն դարձավ, չնայած, որ գույնզգույն աղյուսակներն ու պաշտոնական վիճակագրության թվերն այլ բան էին կանխատեսում: Հիշեցնենք, որ այդ ժամանակվանից` 2013-2015 թվականների համեմատական թվերով, շինարարության ծավալն անկում է ապրել շուրջ 22 տոկոսով, իսկ 2015 թվականի ծավալները կազմում են 2007 թվականի ծավալները ընդամենը կեսը: